Diari Oficial de la Generalitat Valenciana


Sumari del DOGV 8037, del 11-05-2017 (2017/3800)

Aprovació de l'informe ambiental i territorial estratègic pel procediment simplificat de la modificació puntual del Pla general d'ordenació urbanística La Ceramo (03116/2015/177).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3800


Data del document
:   03-05-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Aprovació de l'informe ambiental i territorial estratègic pel procediment simplificat de la modificació puntual del Pla general d'ordenació urbanística La Ceramo (03517/2015/177).  
 [2017/3800]  
La Junta de Govern Local de l'Ajuntament de València, en sessió celebrada el 28 d'abril de 2017, ha adoptat l'acord que, en la part dispositiva, diu el següent:  
  
«Primer. Concloure que la proposta de modificació puntual del PGOU de València La Ceramo no té efectes significatius sobre el medi ambient d'acord amb els criteris establits en l'annex VIII de la LOTUP.  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació del PGOU de València La Ceramo, i designar com a alternativa més idònia mediambientalment en aquesta actuació l'alternativa 1, tenint en compte que, abans del sotmetiment del document urbanístic a informació pública, caldrà incorporar-hi tant els plànols relatius a les servituds aeronàutiques de l'annex I de l'informe de la Direcció General d'Aviació Civil emés el 31.03.2017 com els condicionants establits en eixe informe, així com els de l'informe de l'Agència Estatal de Seguretat Aèria de 25.01.2017. Així mateix, pel que fa a la parcel·la la façana de la qual dóna a l'avinguda de l'Equador, caldrà indicar en les normes urbanístiques del document de modificació de planejament que els projectes d'edificació de la parcel·la han de contindre mesures correctores que permeten no superar el nivell de 55 dB(A) establit com a objectiu de qualitat acústica per a zona residencial en període de nit, i incorporar-se a la documentació l'estudi d'integració paisatgística corresponent.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació i incloure aquest informe en la documentació de l'instrument de planejament urbanístic, identificar com a públic interessat les associacions consultades en el procediment ambiental i la Societat de Gestió d'Actius Procedents de la Reestructuració Bancària, SA, i donar compte, així mateix, del contingut de l'informe ambiental al Servei de Transparència i Govern Obert en compliment de la normativa estatal i autonòmica sobre transparència i bon govern.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs perquè es considera acte de tràmit, sense perjudici dels recursos que, si és el cas, siguen procedents en la via contenciosa administrativa davant de l'acte que aprove l'instrument de planejament corresponent, cosa que no és inconvenient perquè es puguen utilitzar els mitjans de defensa que s'estimen pertinents en dret.  
Sisé. Aquesta resolució d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicada en el DOGV, no s'ha procedit a l'aprovació del pla en el termini màxim de quatre anys des de la publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 3 de maig de 2017.- El secretari: Manuel Latorre Hernández.